kardosdrur/scandi-wiki huggingface dataset:
Cicada

Cicadoidea har fremtrædende øjne, der er bredt adskilt, korte antenner og membranøse forvinger. De har en usædvanligt høj sang (karakteriseret af højtonet, monoton lyd), der af de fleste arter produceres ved hurtig, gentagen aktivering af trommelignende tymbaler . Den tidligste, kendte fossile Cicadomorpha optrådte i den øvre permiske periode; Nulevende arter forekommer overalt i verden i tempereret til tropisk klima. Cicadoidea lever typisk i træer, hvor de finder deres føde i de vandig safte fra xylemvæv og lægger deres æg i en spalte i barken. De fleste Cicadoidea benytter sig af camouflage. Langt de fleste arter er aktive i løbet af dagen som voksne, mens nogle begrænser deres sang til daggry eller skumring. Blot nogle få, sjældne, arter Cicadoidea vides at være natlige.

Cikader
Jerry Van Dyke

Jerry McCord Van Dyke (født  27. juli 1931, død 5. januar 2018) var en amerikansk skuespiller og komiker. Han var den yngre bror til Dick Van Dyke.

Van Dyke debuterede som tv-skuespiller på The Dick Van Dyke Show med flere gæsteoptrædener som Rob Petries bror Stacey.
Han havde en lang og succesrig karriere som karakterskuespiller i støtte- og gæsteroller.

Filmografi

Referencer

Eksterne henvisninger 

 

Skuespillere fra USA
Ellund

Ellund er en landsby beliggende ved den dansk-tyske grænse vest for Flensborg i Sydslesvig. Administrativt hører landsbyen under Hanved kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Ellund under Hanved Sogn. Sognet lå i Vis Herred (Flensborg Amt), da området var dansk indtil 1864.

Ellund er første gang nævnt 1401. På jysk udtales bynavnet Ællunj. Stednavnet er sammensat af kollektivform af el (ellekrat) og lund. Navnet hentyder til en by i en elleskov. Den lidt syd for Ellund beliggende Ellundbro (jysk Ællunj`bro, tysk Ellundbrück) er første gang nævnt 1858. Her lå en bro over Meden Å. Ellundmark (Ellundfeld) er navnet på spredt bebyggelse øst og vest for selve Ellund. Husene er beliggende ved gadene Ellund-Vest og -Øst. Ellundmark er første gang nævnt 1797. Den nord for byen på grænsen beliggende gård Vilmkjær er første gang nævt 1802. Skolesproget i Ellund var dansk i årene før krigen 1864. Landsbyen er landbrugspræget. Tørveproduktion var tidligere en vigtig indtægtskilde. Syd for Ellund ligger den i 1900-tallet plantede ca. 33 ha store Ellund Skov. Skoven er opbygget af bevoksninger med lærk, rødgran, eg, bøg, nordmannsgran og m. fl. 1 km øst for Ellund strækker sig den sønderjyske motorvej E45 / A 7. Der er to grænseovergangssteder ved Ellund. Nærliggende landsbyer er Valsbøl, Ondaften, Hanved, Harreslev, Simondys og Frøslev.

Noter 

Hanved
Giulianova

Giulianova er en by ved Adriaterhavets kyst i provinsen Teramo, der indgår i regionen Abruzzo i Italien

Byer i Abruzzo
Teramo (provins)
San Salvo

San Salvo er en by ved Adriaterhavets kyst i provinsen Chieti, der indgår i regionen Abruzzo i Italien med omkring  indbyggere.

Byer i Abruzzo
Chieti (provins)
Khenifra

Khenifra (Berbisk: Xnifṛa,ⵅⵏⵉⴼⵕⴰ,  ) er en by i det nordlige centrale Marokko, omgivet af Atlasbjergene og beliggende ved floden Oum Er-Rbia. Den nationale hovedvej 8 går gennem byen. Byen havde en befolkning på 228.567 mennesker ved folketællingen i 2019,

Historie 
Khenifra har været Zayanernes centrale by i århundreder. Som sådan var det en vigtig militær besiddelse i  mellem 1914 og1921. Den franske general Paul Prosper Henrys havde planlagt det første angreb på Khenifra til den 10. juni 1914.  Mouha ou Hammou Zayani forsøgte at stoppe Khenifra-kampagnen, men det lykkedes ikke.Franskmændene tog kontrol over byen, men mistede omkring 600 mand. Ud over at lede Zayanerne, stod Hammou for meget af byens udvikling i begyndelsen af det 20. århundrede og har stået bag udviklingen af boligområder og moskeer i byen.

Demografi 
Khenifra er beboet af Zayanes, en berber stamme, og det talte sprog er en varietet af Centralatlas Tamazight. Byens befolkning var ved folketællingen i 2019 på 228.567 indbyggere.

Geografi 
Khenifra ligger ved floden Oum Er-Rbia  Den Nationale hovedej 8 går gennem Khenifra på ruten mellem Marrakech og Fès.  Jebel Bououzzal, "Iron Mountain", rummer jernmalm, men dens anvendelighed er begrænset på grund af et højt svovlindhold.  Khenifra National Park er øst for byen og indeholder skove af Atlas-cedertræer ( Cedrus atlantica ).

Kilder og henvisninger

Bibliografi 

 
 

Byer i Marokko
Claus Johansen (maler)

Claus Johansen (født 27. september 1877 i Ågerup ved Holbæk, død 21. oktober 1943 i Rønne) var en dansk maler, udlært som håndværksmaler, som kunstner autididakt. Flere af Claus Johansen malerier er solgt på auktioner til gode priser, uagtet deres liden størrelse feks. Landskab med trægruppe 33 x 42 cm. til 26.000 kr. Rekorden for et maleri af Claus Johansen er 34.000 kr., det er solgt af Bruun Rasmussen 12. september 2017 online, nr. 1737/507. Kornmark, gråvejr, det måler 23 x 33 cm.

Maleren Claus Johansens ret enestående produktion, formentlig godt 250 oliemalerier og en del tegninger og akvareller, er stort set ukendt uden for Bornholm. Med sine små, distinkte malerier fortolkede han landskabet som både virkelighed og komposition og var en pioner inden for udviklingen af et moderne maleri.

Selvom Oluf Høst støttede Claus Johansen både moralsk og materielt, forblev han en outsider og indgik aldrig som en del af en sammentømret kunstnerkreds på Bornholm. Både socialt og malerisk gik Johansen sine egne veje. I 1938 fremhævede Oluf Høst hans kvaliteter i et avisindlæg, og især den tyske kunstsamler Herbert von Garvens viste stor interesse for ham.

Som friluftsmaler var Johansen således optaget af det opdyrkede landskab med marker og veje. Hist og her dukker telefonpæle eller vejtræer op, men malerier er uden mennesker og storslået natur i traditionel forstand; de er små i format og som regel skabt i én arbejdsgang. Det skaber de særlige ’stemninger’ i hans billedunivers, der siges at have slægtskab med kunstnere som Vilhelm Hammershøi og L.A. Ring.
Han ligger begravet ved siden af vennen Otto J. Lund ved Ruts Kirke.

Referencer

Litteratur

Eksterne henvisninger 

Malere fra Danmark
Johanne 1. af Auvergne

Johanne 1. af Auvergne (8. maj 1326 – 29. september 1360) var regerende grevinde af Auvergne og Boulogne 1332-1360 og dronning af Frankrig gennem sit ægteskab med Kong Johan 2. 1350-1360.

Liv 
Hun var datter af Vilhelm 12., greve af Auvergne og Boulogne, og hans hustru Margrete, en søster til Filip 3. af Navarra. Hun arvede grevskaberne Auvergne og Boulogne efter sin fars død.

Hendes første mand var Filip af Burgund, der holdt titlen greve af Auvergne i kraft af deres ægteskab. De fik et overlevende barn, Filip, der i størstedelen af sit korte liv var hertug af Burgund (ved at arve titlen fra sin bedstefar).

Efter sin mands død giftede Johanne sig med Johan 2. af Frankrig den 13. februar 1350. Hun blev dronning af Frankrig det følgende år. Dette var det andet ægteskab for dem begge. Johans første hustru Bonne af Luxemburg var død af Den sorte død og havde efterladt Johan med otte børn, så der var ikke noget stort pres på Johanne for at føde en søn og arving. Johannes' søn Filip kom under kongens beskyttelse. Hun fik tre børn med Kong Johan, to piger og en ikke navngivet søn, som alle døde unge. Johanne døde af pest i 1360. Hendes ejendele blev arvet af hendes søn.

Børn 
Med sin første mand Filip fik Johanne følgende børn:

 Johanne (134411. september 1360), der var forlovet med Amadeus 6. af Savoyen, men i sidste ende blev affærdiget og levede resten af sit liv i et kloster i Poissy
 Margrete (f. 1345), der døde ung
 Filip 1. af Burgund (134621. november 1361), som blev gift med Margrete 3. af Flandern

Med hendes anden mand, Johan, fik Johanne to kortlevende døtre, Blanka (november 1350) og Katarina (1352), og en kortlevende søn (1353).

Referencer

Litteratur 

 
 

Dronninger af Frankrig
Huset Valois
Sillerup (Sydslesvig)

Sillerup er en landsby beliggende på gesten (midtsletten) centralt i Sydslesvig. Administrativt hører landsbyen under Lindved kommune i Slesvig-Flensborg kreds i den nordtyske delstat Slesvig-Holsten. Med under Sillerup regnes også gårdene og lokaliteter Barslund, Christiansborg, Haslundsig (Haselundsiek) og Sælland (Seeland). I kirkelig henseende hører Sillerup under Store Vi Sogn. Sognet lå i Vis Herred (Flensborg Amt), da Slesvig var dansk indtil 1864.

Sillerup er første gang nævnt 1451 (Dipl. Flensb.). Forleddet henføres til et mandsnavn svarende til sild (sml. glsv. sille) eller måske ø-navnet Sild. Gårdnavnet Barslund henføres enten til bast eller måske glda. barn; Haslundsig til trænavnet hassel. Omegnen er landbrugspræget. Mod syd ligger Sillerup Mose (Kongensmose), hvor der nu er store vindmølleanlæg. Moseområderne udgjorde tidligere grænsen mellem Vis og Bøking Herred. Grænsen til Skovbøl og Lindved i nord markeres gennem Lindåen. Her er udstrakte skovområder (Lindved Skov). Til det øst for landsbyen beliggende Kirkebjerg knytter sig sagnet om en mand fra Skovbøl, som troede at se omrids af en kirke, som dog aldrig blev bygget. Nærliggende byer er Goldebæk (i Joldelund Sogn), Lindved, Skovbøl og Okslund (de sidstnævnte i Store Vi Sogn).

Noter 

Byer i Kreis Slesvig-Flensborg
Sami Eleraky

Sami Eissa Eleraky (født den 30. maj 1993, København) er professionel basketballspiller som center for spanske Real Canoe NC-herrehold.

Sportskarriere 
I 2007 startede Sami i 9220 basketballklub i Aalborg Øst.

Basketballspillere fra Danmark
Mathilde Rasmussen

Mathilde Rasmussen (født 22. september 2002) er en dansk fodboldspiller, der spiller på midtbanen for AGF i Gjensidige Kvindeligaen. Hun har tidligere spillet i Team Viborg, AaB samt for det amerikanske hold Xavier University College.

Karriere

Team Viborg  
Rasmussen er født og opvokset i Højslev, 10 kilometer øst for Skive, og hun spillede på Team Viborgs U/17-hold. Efter to år i Viborg skiftede hun i sommeren 2019 til AaB.

AaB 
Med skiftet til AaBs kvindehold i 1. division fik hun hurtigt stor succes, hvor hun i alt scorede 8 mål i 14 kampe i rækkens grundspil. I sommeren 2020 sikrede hun også oprykning til landets bedste kvindelige række Gjensidige Kvindeligaen, da holdet blev nummer to i kvalifikationsrunden, hvor holdet kun blev besejret af HB Køge.

Xavier 
I efteråret 2021 fik hun et sportsstipendium til at læse på Xavier University College i Cincinatti i USA, hvor hun desuden spillede på universitets fodboldhold. Her spillede hun 19 og scorede tre mål.

AGF 
I sensommeren 2022 vendte Mathilde Rasmussen hjem til Danmark og fik en toårig kontrakt med AGF.

Landshold 
Rasmussen har optrådt for både Danmarks U/16- og U/17-landsholdet. Hun debuterede d. 28. august 2019, for U/19-landsholdet mod . På U/19-landsholdet, har hun pr. juli 2020, spillet 6 officiele landskampe og scoret 2 landsholdsmål. Hun deltog desuden ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet.

Referencer

Eksterne henvisninger 
 

Fodboldspillere fra Danmark
Kvindelige fodboldspillere fra Danmark
Fodboldspillere fra Team Viborg
Fodboldspillere fra AaB Fodbold (kvinder)
Fodboldspillere fra AGF Fodbold (kvinder)
U/17-EM i fodbold for kvinder 2019

U/17 Europamesterskaberne i fodbold for kvinder/piger 2019 var den 12. udgave af europamesterskaberne for U/17-landshold, arrangeret af UEFA. Slutrunden blev afholdt 5. - 17. maj 2019 i Albena, Dobritj og Kavarna i Bulgarien.

I alt deltog otte hold i turneringen, hvor spillere der var født fra den 1. januar 2002 eller senere, var tilladt at deltage. Desuden har hver kamp en regelmæssig varighed på 90 minutter i stedet for 80 minutter i tidligere sæsoner.

Tyskland vandt turneringen, for syvende gang i landets historie, efter finalesejr over Holland, med cifrene 1-1, hvorefter tyskerne vandt straffesparkskonkurrencen 3-2. Spanien, der var forsvarende mestre fra 2018, røg ud i semifinalen til Holland.

Gruppespil

Gruppe A

Gruppe B

Slutspil

Oversigt

Semifinaler

Finalekamp

Statistik 
6 mål 
 Nikita Tromp

4 mål 
 Carlotta Wamser
 Sophie Weidauer
 Silvia Lloris
 Salma Paralluelo

2 mål
 Annabel Schasching
 Katie Robinson
 Lotje de Keijzer 
 Iris Stiekema

1 mål
 Christina Edlinger
 Zdravka Parapunova
 Cornelia Kramer
 Freja Storm
 Lucy Johnson
 Keri Matthews
 Emilie Bernhardt
 Lisanne Gräwe
 Marleen Rohde
 Nicole Woldmann
 Samantha Van Diemen
 Maria Alagoa
 Marta Ferreira
 Maria Negrão
 María José Gutiérrez
 Carlota Sanchez

1 selvmål
 Vivianne Bessette

Referencer

Eksterne henvisninger 

2019 #WU17EURO finals: Bulgaria, UEFA.com

EM i fodbold for kvinder
Fodbold i 2019
Amoriske dynasti

Det Byzantinske Rige blev regeret af det amoriske dynasti (også kendt som det frygiske dynasti) fra 820 til 867. Det amoriske dynasti fortsatte de initiativer omkring genoptaget ikonoklasme ("den anden ikonoklasme") som den tidligere ikke-dynastiske kejser Leo 5. havde indført i 813, indtil dens afskaffelse af kejserinde Theodora med hjælp fra den økumeniske patriark Methodios i 842. Den fortsatte ikonoklasme forværrede relationerne mellem Øst og Vest, som allerede var dårlige efter pavens kroning af en rivaliserende linje af "romerske kejsere" startende med Karl den Store i 800. Relationerne blev yderligere forværret under det såkaldte fotiske skisme, da pave Nikolaus 1. udfordrede Fotios' udnævnelse til Patriark.

Under den anden ikonoklasme begyndte kejserriget at se etableringen af systemer, der mindede om feudalisme, da magtfulde, lokale landejere begyndte at spille større roller og modtog land i bytte for militære tjenester for centraladministrationen. Lignende systemer havde eksisteret i det romerske rige siden Severus Alexander i det tredje århundrede, da romerske soldater og deres arvinger modtog land på betingelse af deres tjeneste for kejseren.

Fodnoter

Eksterne henvisninger 
 

Østromerske Kejserdømme
Soholm (Sydslesvig)

Soholm er en landsby beliggende ved Soholm Å syd for Læk i det nordvestlige Sydslesvig. Administrativt hører landsbyen under Enge-Sande kommune i Slesvig-Flensborg kreds i den nordtyske delstat Slesvig-Holsten. Soholm var en selvstændig kommune, inden den blev sammenlagt med Enge, Engehede, Knorborg, Sande og Skardebøl under kommunalreformen 1974. I kirkelig henseende hører Soholm under Enge Sogn. Sognet lå i Kær Herred (Tønder Amt, Sønderjylland), da området tilhørte Danmark.

Soholm er første gang nævnt 1462. På jysk skrives bynavnet Såholm. Stednavnet henføres til dyrnavnet so og -holm. Ifølge folkesagnet henføres stednavnet til stormfloden i 1362, hvor en død so skulle blive skyllet op på en holm. Soholm selv er beliggende på den højre gest tæt ved grænsen til marsken mod vest. Med under Soholm regnes Soholmmark og Klingbjerg. Syd for Soholm Å ligger landsbyerne Soholmbro (Bjerrum (Bargum) Kommune, Bjerrum Sogn) og Lilholm (Breklum Sogn), begge under Nørre Gøs Herred.

Eksterne henvisninger 
 Hjemmeside om Soholm

Noter 

Byer i Kreis Nordfriesland
Division II i ishockey 1946-47

Division II 1946-47 var turneringen på næstbedste niveau i den svenske ishockeyliga i sæsonen 1946-47, og det var rækkens sjette sæson under navnet "Division II". Turneringen havde deltagelse af 43 hold, der spillede om fire oprykningspladser til Division I. Holdene var inddelt i syv puljer med seks eller syv hold i hver pulje. I hver pulje spillede holdene en dobbeltturnering alle-mod-alle, og de syv puljevindere gik videre til oprykningsspillet, hvor de spillede om de fire oprykningspladser.

Oprykningspladserne til Division I blev besat af følgende fire hold:
 Atlas Diesels IF, der vandt Division II Øst, og som i oprykningskampene besejrede Djurgårdens IF.
 Gävle Godtemplares IK, der vandt Division II Nord, og som i oprykningskampene besejrede IFK Bofors.
 Tranebergs IF, der vandt Division II Södermanland, og som i oprykningskampene besejrede Gävle Godtemplares IK.
 Västerås SK, der vandt Division II Västmanland, og som i oprykningskampene besejrede Djurgårdens IF.

Hold 

Division II havde deltagelse af 43 klubber, hvilket var to flere end i den foregående sæson. Blandt deltagerne var:
 4 klubber, der var rykket ned fra Division I: Atlas Diesels IF, Södertälje IF, Tranebergs IF og Västerås SK.
 10 klubber, der var rykket op fra de regionale serier: Degerfors BK, Deje IK, GoIF Tjalve, Grums IK, IF Eyra, IF Olympia, IFK Västerås, IK Warpen, Krylbo IF og Kungsholms IF.

Følgende hold havde siden den foregående sæson skiftet Division II-pulje:
 Djurgårdens IF blev flyttet fra Division II Øst til Division II Syd.

De syv puljer havde deltagelse af seks hold, bortset fra Division II Nord, der bestod af syv hold. I hver pulje spillede holdene en dobbeltturnering alle-mod-alle, og de syv puljevindere gik videre til oprykningsspillet om fire pladser i Division I.

Puljer

Division II Nord

Division II Dalarserien

Division II Vest

Division II Västmanland

Division II Øst

Division II Södermanland

Division II Syd

Kvalifikation til Division I 

I kvalifikationen til Division I spillede de syv puljevindere om fire pladser i Division I i den efterfølgende sæson.

Resultaterne medførte, at følgende hold rykkede op i Division I:
 Atlas Diesels IF
 Gävle Godtemplares IK
 Tranebergs IF
 Västerås SK

Se også 
 Division I i ishockey 1946-47

Kilder 
 Hockeyarchives - Championnat de Suède 1946/47  
 Ishockeytabeller - 1946-47

Noter 

Ishockey i 1946
Ishockey i 1947
Division II i ishockey i Sverige
Milo på Mars

Milo på Mars (originaltitel Mars Needs Moms) er en amerikansk animeret film fra 2011 af science fiction og eventyrgenrer, instrueret af Simon Wells, med et manuskript af ham og Sandy Wells baseret på børnebogen med samme navn af Berkeley Breathed.

Medvirkende

Kilder

Eksterne henvisninger 

Tegnefilm fra USA
Amerikanske film fra 2011
Film fra Disney
Engelsksprogede film
Oum Er-Rbia

Oum Er-Rbia (, "forårets mor"; Berber :  ; Portugisisk :  ) er en lang vandrig flod i det centrale Marokko .

Floden er 555 km lang. Med en gennemsnitlig vandmængde på 105 m3/s, er Oum Er-Rbia den næststørste flod i Marokko efter Sebou-floden. Det har oprindelse i Mellematlas og passerer gennem byen Khénifra og ankommer ved dens mund ved Atlanterhavet ved havnen i Azemmour, der ligger på dens venstre bred. Oum Er-Rbia har seks dæmninger, hvoraf den vigtigste er Al Massira Dam. Dens vigtigste bifloder er El-Abid-floden, Tessaoute-floden, og Lakhdar-floden.

Flodens historiske kælenavn var Asif n Isaffen, der betyder "floden af floder". Ifølge lærde er flodens oprindelige Berber-navn Wansifen og blev først ændret i nyere tid, omkring det 16. eller det 17. århundrede, og en nærliggende landsby ved navn Oum Rabia kunne have påvirket denne ændring.

Oum Er-Rbia får vand fra et stort antal grundvandskilder, og området nær dens udspring kaldes "The Forty Springs", skønt det nærmere er et poetisk udtryk end et nøjagtigt antal.

Galleri

Kilder og henvisninger 

Floder i Marokko
Sebou

Sebou er en flod i Marokko. Den er 458 km lang og har en gennemsnitlig vandføring på 137 m³/s. Den har sit udspring  i Mellematlas, passerer byen Fès og løber ud i Atlanterhavet ved Mehdia. Havnebyen Kénitra ligger 16 km oppe ad floden. Sebou leverer vand til kunstvanding i den frugtbare region Gharb-Chrarda-Béni Hssen. Ouargha er en af bifloderne.

Floder i Marokko
Sotapanna

I buddhismen er en sotāpanna (Pali), śrotāpanna (sanskrit; burmesisk: သောတာပန်, tibetansk: རྒྱུན་ ཞུགས་), "strøm-vinder",  eller "strøm-gænger"  en person, der har set dharma og følgelig har overskåret de første tre lænker (saŋyojana), der binder et væsen til samsara, nemlig identitetssyn (sakkāya-ditthi), tilknytning til riter og ritualer (sīlabbata-parāmāsa) og tvivl (på Buddha; vicikitsa).

Ordet sotāpanna betyder bogstaveligt "en, der er kommet ind i (āpanna) strømmen (sota)", efter en metafor, der kalder den ædle ottefoldige vej en strøm, der fører til nibbāna.  At komme ind i strømmen (sotāpatti) er den første af de fire oplysningstrin.

Opnåelse 
Man bliver sotāpanna ved at skære de tre første lænker over.

Det siges, at sotāpanna har en intuitiv forståelse af dharmaen. Denne visdom kaldes ret forståelse (sammā diṭṭhi). 

Sotāpanna har en urokkelig tillid til Buddha, dharma og sangha.

Det siges, at sotapanna har "åbnet dhamma-øjet" (dhammacakka), fordi de har indset, at alt, hvad der opstår, vil ophøre (anicca).

En sotāpanna har fået sit første glimt af det ubetingede element, asankhata,  hvori man ser målet.

Mens strøm-gængeren har set nibbāna, og således bekræftet tilliden til det, kan arahanten  "drikke fuldt ud af kilden", for at bruge en simile fra Kosambi Sutta (SN 12.68).

Sotāpanna "kan sige dette om sig selv: 'Helvede er afsluttet; genfødsel som dyr er afsluttet; tilstanden som hungrende spøgelse er afsluttet; tilværelser med berøvelse, fattigdom og de dårlige genfødsler er ophørt! Jeg er en strøm-vinder, standhaftig, aldrig mere bestemt til tilværelser med ulykke, jeg har kurs mod selvoplysning!".

De resterende tre stier er:

 Engangs-tilbagevender (sakadāgāmin),
 Ikke-tilbagevender (anāgāmin) og
 Arahant

Strøm-gængere er bestemt til at nå disse stier. Deres oplysning som discipel (ariya-sāvaka) bliver uundgåelig inden for syv liv, hvor de transmigrerer blandt guder og mennesker;  hvis de er vedholdende (appamatta, appamāda) i praksis med Buddhas lære, kan de muligvis vågne fuldstændigt op i deres nuværende liv. De har meget lidt fremtidig lidelse at gennemgå.

De tidlige buddhistiske tekster (f.eks. Ratana Sutta) siger, at en strøm-gænger ikke længere vil blive født i dyreriget eller helvedesriger; ej heller som et hungrende spøgelse. Vejen til uheldige genfødsler (duggati) er blevet lukket for dem.

Seks handlinger, der ikke begås af en sotāpanna 

 Dræbe sin egen mor.
 Dræbe sin egen far.
 Dræbe en arahant.
 Ondsindet såre Buddha, så det trækker blod.
 Bevidst skabe splid i klosterfællesskabet.
 Tage en anden lærer [udover Buddha].

Noter

Eksterne links 

 Thanissaro Bhikkhu (2006). Streamindtastning (del 1: Vejen til strømindgang) . Hentet 28. september 2007 fra Access to Insight.
 Thanissaro Bhikkhu (2004). Streamindtastning (Del 2: Streamindgang og efter). Hentet 28. september 2007 fra Access to Insight.
 Samyutta Nikaya , oversættelse fra Mahindarama Temple, Penang, Malaysia.
 Jeffrey S. Brooks, On Self-Ordination, taking the title Sotapanna (Stream Winner), beginning a new Vehicle of Buddhism and Using the Buddha's terminology for hierarchy within that new vehicle

Buddhisme